Title: Návrh
Author: ŠVS
Last saved by: sulik

Nariadenie vlády 
Slovenskej republiky

z 21. apríla 2004,

ktorým sa mení a dopĺňa  nariadenie vlády Slovenskej republiky  č. 286/2003 Z. z. o požiadavkách v záujme ochrany zdravia ľudí pri výrobe a uvádzaní na trh mäsových výrobkov a určitých ostatných produktov živočíšneho pôvodu v znení nariadenia vlády Slovenskej republiky č.486/2003 Z.z.

	Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a  na vykonanie § 3 ods. 2 zákona č. 488/2002 Z. z. o veterinárnej starostlivosti a o zmene niektorých zákonov nariaďuje:

Čl. I

	Nariadenie vlády Slovenskej republiky č. 286/2003 Z. z. o požiadavkách v záujme ochrany zdravia ľudí pri výrobe a uvádzaní na trh mäsových výrobkov a určitých ostatných produktov živočíšneho pôvodu sa mení a dopĺňa takto :

1.	V § 2 písm. s) sa slová „a v Európskych spoločenstvách“ nahrádzajú slovami „ alebo v ostatných členských štátoch ^4) „.

Poznámka pod čiarou k odkazu č. 4 znie:
„^4) § 2 písm.a) zákona č. 488/2002 Z.z v znení zákona č.472/2003 Z.z.“

2.	V § 2 písm. t) sa vypúšťajú slová: „ alebo ústredný orgán členského štátu 4) príslušný na vykonávanie veterinárnych kontrol, alebo každý orgán, na ktorý bola táto pôsobnosť prenesená “.

3.	V § 3 ods. 2 písm. b) sa na konci druhej pripájajú tieto  slová „ v súlade s príslušnými požiadavkami Európskych spoločenstiev.“.

4.	§ 10 znie:
„§ 10

(1) Po rozhodnutí Európskej komisie, ktorým sa povolí dodatočné limitované prechodné obdobie jednotlivým prevádzkárňam, ktoré si do 15. novembra  2003 podali žiadosť o zaradenie do dodatočného limitovaného prechodného obdobia s ohľadom dočasných výnimiek  zo stavebno-technických požiadaviek ustanovených v prílohách č. 2 a   3  a doložili pracovný plán a program prevádzkarne  vrátane lehôt na odstraňovanie jednotlivých  v ňom uvedených nedostatkov,  ktoré nesmú  byť dlhšie ako 12 mesiacov od nadobudnutia  platnosti zmluvy o pristúpení Slovenskej republiky k Európskej únii s preukázaním dostupnosti finančných prostriedkov potrebných na zosúladenie jednotlivých podmienok prevádzkarne s podmienkami na schválenie ustanovenými v prílohe č.  2 a  3,  štátna veterinárna a potravinová správa vydá prevádzkarni dočasné schválenie platné od 
1. mája 2004 až do zmeny rozhodnutia Európskej komisie, ktorým sa prevádzkareň vyčiarkne zo zoznamu prevádzkarní zaradených v dodatočnom limitovanom prechodnom období najdlhšie však do 30. apríla 2005. 

(2) Mäsové výrobky a iné produkty z týchto prevádzkarní sa počas trvania dočasných výnimiek môžu uvádzať na trh výlučne len v Slovenskej republike, musia byť označené osobitnou  značkou , ktorú určí v rozhodnutí o dočasnom schválení štátna veterinárna a potravinová správa  v súlade s rozhodnutím Európskej komisie. Výroba, používanie, distribúcia a uvádzanie týchto výrobkov iba na domáci trh v Slovenskej republike podlieha v dodatočnom limitovanom prechodnom období osobitným kontrolám orgánov veterinárnej správy v súlade s rozhodnutím Európskej komisie^3).

(3) Štátna veterinárna a potravinová správa podľa rozhodnutia Európskej komisie upresní náležitosti dokladov, ktoré musia sprevádzať výrobky a záznamy, ktoré prevádzkovateľ a príjemca musí viesť a uchovávať.“.

5.	V §14 sa slovo „ výmenách“ nahrádza slovom „ obchode“.

6.	§ 18 sa  dopĺňa odsekmi 3 a 4, ktoré znejú:
„(3) Ministerstvo môže v súlade s  požiadavkami Európskych spoločenstiev všeobecne záväzným právnym predpisom  určiť jednotlivé časti  orgánov ,tkanív a iných častí zvierat , ktoré možno používať  na prípravu  mäsových výrobkov , a ktoré nemožno používať na prípravu mäsových výrobkov. 

(4) Ministerstvo môže v súlade s príslušnými požiadavkami Európskych spoločenstiev všeobecne záväzným právnym predpisom ustanoviť 
a)	zoznam látok používaných na predchádzanie korózie  plechoviek, zmäkčovanie a dezinfekciu  vody používanej v autoklávoch podľa prílohy č. 3 časť H bodu C písm.a),
b)	iný spôsob ošetrenia recirkulovanej vody, ako je ošetrenie chlórovaním podľa prílohy č. 3 časť H bodu C písm. b).“

7.	§ 19a  znie:                                       
„19a

(1) Mäsové výrobky  získané pred 1. májom 2004 môžu byť  uvádzané  výlučne  na domáci trh v Slovenskej republike po 1. máji 2004 do 31. decembra  2004, ak sú označené národnou značkou podľa  právnych predpisov platných pred dátumom pristúpenia Slovenskej republiky k Európskej únii.

(2) Mäsové výrobky podľa odseku 1  musia ostať  len na domácom trhu v Slovenskej republike.

(3) S mäsovými výrobkami získanými pred 1. májom 2004 v prevádzkarniach schválených na vývoz do Európskej únie  označenými  oválnou exportnou zdravotnou značkou Európskej únie  schválenej prevádzkárne v Slovenskej republike, možno obchodovať  s členskými štátmi po 
1. máji 2004 do 31. augusta 2004.

(4) Sprievodný obchodný doklad podľa § 3 ods. 2 písm. a)  musí obsahovať túto poznámku:
„Získané pred 1. májom 2004“ podpísanú úradným veterinárnym lekárom príslušnej regionálnej veterinárnej a potravinovej správy zodpovedným za prevádzkareň pôvodu.“.

(5) Zásoby predtlačených materiálov na balenie do priameho obalu a druhého obalu a etikety, ktoré sú označené podľa  právnych predpisov platných pred dátumom pristúpenia Slovenskej republiky k Európskej únii, je možné  na mäsové výrobky získané po dátume pristúpenia  Slovenskej republiky k Európskej únii používať do 31. decembra 2004. Takto označené mäsové výrobky musia ostať výlučne na domácom trhu v Slovenskej republike.“.

8.	V prílohe č. 2 časť A bod 12 sa slová „orgánu veterinárnej správy“ nahrádzajú slovami „regionálnej veterinárnej a potravinovej správy“.

9.	V prílohe č. 3 časť F bod 4 písm. a) bod 1.1. sa vypúšťajú slová“ podľa právneho aktu Európskych spoločenstiev uvedeného v prílohe č. 1 bode 1(t.j. členského štátu Európskej únie a Európskych spoločenstiev)“.

10.	V prílohe č. 3 časť F bode 4 písm.a) bode 1.3 sa vypúšťajú slová“ jedna zo skratiek uvedených v právnom akte podľa  prílohy č. 1 bodu 1“.

11.	V prílohe č. 3 časť F bode 4 písm.a) bode 2.3. sa vypúšťajú slová“ jedna zo skratiek uvedených v právnom akte Európskych spoločenstiev uvedenom v prílohe č.  bod 1“.

12.	V prílohe č. 3 časť F bod 6 druhá veta znie:
„Bez toho, aby bolo dotknuté príslušné rozhodnutie Európskej komisie sa tieto výrobky musia označovať národnou značkou kruhového tvaru s týmito údajmi:“.

13.	V prílohe č. 3 časť F bod 7 znie :
„Mäsové výrobky určené výlučne na domáci trh v Slovenskej republike a pochádzajúce z prevádzkarní podľa § 10, ktorým bola uznaná požiadavka na výnimky  v prechodnom období určenom rozhodnutím Európskej komisie sa od 1. mája 2004  musia označovať osobitnou národnou značkou štvorcového tvaru , v ktorej sa uvádzajú  čitateľnými znakmi   informácie, ktoré určí Štátna veterinárna a potravinová správa  v súlade s príslušným  rozhodnutím Európskej komisie.“.

14.	V prílohe č. 3 v časti  H v  bode  C úvodná veta sa znie:
„C. Štátna veterinárna a potravinová správa môže do ustanovenia príslušných požiadaviek Európskych spoločenstiev povoliť“.

15.	V prílohe č. 3 časť H bode C sa v písmene b) v druhej vete za slovo „ošetrenie“ dopĺňajú slová “ v súlade s rozhodnutím  Európskej komisie.

16.	V prílohe č. 6 bod 9 sa slová „ výmeny výrobkov “  nahrádzajú  slovami  „ obchodu  s výrobkami“

Čl. II

	Toto nariadenie nadobúda účinnosť 1. mája 2004.

Mikuláš Dzurinda, v. r. 
predseda vlády
Slovenskej republiky